**Program rokovania Snemu APÚMS v SR a odbornej konferencie:**

**Program rokovania Snemu APÚMS v SR a odbornej konferencie:**

1. deň – 16. marca 2006 (štvrtok)

9,00 – 10,00 hod. - Prezentácia účastníkov
10,00 – 10,20 hod. - Otvorenie rokovania, schválenie rokovacieho poriadku, voľba pracovného predsedníctva, voľba pracovných komisií
- Jozef Harvančík – viceprezident APÚMS v SR

10,20 – 10,50 hod. - Správa o činnosti asociácie od výročného snemu v roku 2005 a o úlohách na ďalšie obdobie
- Andrej Bubeník – prezident APÚMS v SR

10,50 – 11,10 hod. - Správa kontrolnej komisie o činnosti a výsledkoch hospodárenia APÚMS v SR za rok 2005
- Eva Mališová – predsedníčka kontrolnej komisie APÚMS v SR
11,10 – 11,20 hod. Správa predsedu volebnej komisie

11,20 – 11,40 hod. - Skúsenosti z fungovania regionálnych sekcií APÚMS v SR od ich vzniku v roku 2005
- Miroslav Mačej, Miroslav Vereš, Anton Bobrík, Ján Kavčík – predsedovia sekcií

11,40 – 12,00 hod. Voľby nových členov rady APUMS a revíznej komisie

12,00 – 12,10 hod. - Príhovor hostí Snemu

12,10 – 12,40 hod. - Návrh „Projekt ďalšieho vzdelávania prednostov úradov miestnej samosprávy a ďalších pracovníkov mestských a obecných úradov“
- Ľuba Vávrová – riaditeľka Centra rozvoja samospráv v SR
- Miroslav Vereš – prednosta MsÚ Martin

12,40 – 14,00 hod. - Prestávka – obed

14,00 – 14,15 hod. - Predstavenie návrhu webovej stránky APUMS

14,15 – 15,15 hod. - Diskusia

15,15 – 15,25 hod. - Prerokovanie a schválenie rozpočtu APÚMS v SR na rok 2006 – Jozef Harvančík

15,25 – 15,30 hod - Oznámenie výsledkov volieb

15,30 – 15,35 hod - Schválenie čestných členov APUMS

15,35 – 15,50 hod. - Prerokovanie a schválenie uznesenia Snemu APÚMS v SR

15,50 – 16,10 hod. - Prestávka – občerstvenie

16,10 – 17,00 hod. - Náčrt zákona č.25/2006 Z.z. o verejnom obstarávaní spojené s prezentáciou elektronickej aukcie vo verejnom obstarávaní - Antón Bobrík – prednosta MsÚ Skalica
- Jozef Zrník – regionálny manažér pre Slovensko Well s.r.o.

17,00 – 17,45 hod. - Možnosti spolupráce miestnej samosprávy a banky DEXIA a.s. Slovenska na financovaní projektov rozvoja miest a obcí v SR a prezentácia produktov spoločnosti MUNICIPÁLIA, a.s. v oblasti pomoci na príprave projektov na získanie finančných prostriedkov z EUROFONDOV
- Ľubomír Labanič – Dexia banka Slovensko, a.s.
- Ján Kirnág – riaditeľ spoločnosti MUNICIPÁLIA, a.s.

17,45 – 17,50 hod. - Ukončenie 1. dňa rokovania

19,30 – 22,00 hod. - Večera formou recepcie

2. deň – 17. marca 2006 (piatok)

7,30 – 8,30 hod. - Raňajky

8,30 – 8,45 hod. - Prezentácia

8,45 – 9,05 hod. - Skúsenosti z oblasti prípravy a realizácie projektov zo štrukturálnych fondov EÚ, cezhraničnej spolupráce a medzinárodnej spolupráce
- Miroslav Mačej – prednosta MsÚ Bardejov
- Jozef Vilim – prednosta MsÚ Vysoké Tatry
- Branislav Zacharides – prednosta MsÚ Vrútky

9,05 – 9,20 hod. - Diskúsia

9,20 – 9,50 hod. - Skúsenosti a prínosy z vykonaných auditov riadenia mestských a obecných úradov
- Zuzana Ludvigová – Trenčín

9,50 – 10,10 hod. - Prestávka, občerstvenie

10,10 – 10,50 hod. - Uplatňovanie ústavného zákona č. 39/93 v znení neskorších predpisov z 18. júna 2004
- Ján Mančík - zástupca NKÚ SR

10,50 – 11,10 hod. - Diskúsia

11,10 – 11,40 hod. - Zákon o rozpočtových pravidlách – Terézia Urbanová –
riaditeľka RVC Senica

11,40 – 11,45 hod. - Zhodnotenie priebehu Snemu APÚMS a konferencie – Záver

**Rokovací poriadok
pre rokovanie Snemu Asociácie prednostov úradov miestnej samosprávy v SR konaného dňa 16. – 17. 3. 2006 na Podbanskom**
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Čl. I.
Otvorenie Snemu
Rokovanie Snemu otvára prezident Asociácie
Čl. II.
Pracovné predsedníctvo
1. Pracovné predsedníctvo Snemu tvoria členovia rady Asociácie.
Návrh na voľbu pracovného predsedníctva Snemu predkladá prezident Asociácie a po uplatnení pozmeňujúcich návrhov členov Asociácie dáva o ňom hlasovať. Jednotliví členovia predsedníctva Snemu môžu byť zároveň členmi komisií Snemu.
2. Pracovné predsedníctvo Snemu:
a) riadi rokovanie Snemu a diskusiu,
b) riadi hlasovanie a usmerňuje činnosť komisií Snemu,
c) prijíma návrhy a pripomienky účastníkov a zaujíma k nim stanovisko.
3. Deľba úloh medzi členmi predsedníctva Snemu sa uskutočňuje na základe ich vzájomnej dohody.

Čl. III.
Komisie
1) Na návrh predsedníctva Snemu a po uplatnení pozmeňujúcich návrhov volia členovia Asociácie komisie.
2) Snem volí komisie:
a) mandátovú komisiu
b) návrhovú komisiu
c) volebnú komisiu
3) Mandátová komisia overuje počet prítomných s hlasovacím právom a podáva Snemu správu o schopnosti prijať platné uznesenie.
Komisia má 3 členov.
4) Návrhová komisia pripravuje a predkladá návrh uznesenia Snemu a programových dokumentov, pričom vychádza z návrhov prezidenta, predsedníctva Snemu a členov Asociácie.
Komisia má 3 členov.
5) Volebná komisia pripravuje návrh na doplňujúce voľby za člena Rady APÚMS v SR a za člena kontrolnej komisie APÚMS v SR.
Komisia má 3 členov.

Čl. IV.
Rokovanie Snemu
1. Snem rokuje podľa programu schváleného členmi Asociácie. Návrh programu rokovania Snemu odporúčaný radou Asociácie predkladá prezident na schválenie na začiatku rokovania Snemu.
2. V diskusii má právo vystúpiť člen Asociácie a hosť Snemu spravidla písomnou prihláškou predloženou predsedníctvu alebo zodvihnutím ruky.
3. Návrh a pripomienky, ktoré nebudú zahrnuté do schválených snemových dokumentov prerokuje Rada Asociácie na najbližšom zasadnutí po Sneme.

Čl. V.
Hlasovanie a schvaľovanie uznesenia

1) Právo hlasovať majú všetci členovia Asociácie
2) Hlasovanie Snemu je platné, ak s ním súhlasí nadpolovičná väčšina prítomných členov Asociácie.
3) Schvaľovanie programu Snemu, uznesenia Snemu, programových dokumentov, zloženia predsedníctva Snemu, komisií, návrhov a ich zmien sa koná spoločným verejným hlasovaním prítomných členov Asociácie formou zdvihnutia ruky.
4) O návrhu dá predsedajúci hlasovať v poradí: za schválenie návrhu, proti schváleniu návrhu a zdržal sa hlasovania.
Pri hlasovaní rozhoduje predsedujúci podľa dosiahnutej optickej väčšiny. Ak pochybuje pracovné predsedníctvo Snemu alebo členovia Asociácie o dosiahnutí optickej väčšiny hlasov za alebo proti schváleniu návrhu rozhodne o vykonaní opakovaného hlasovania so sčítaním hlasov – za, proti, zdržal sa.

Čl. VI.
Ukončenie Snemu
Snem ukončí predsedajúci po schválení uznesení.

**Volebný poriadok

pre doplňovacie voľby Asociácie prednostov úradov miestnej samosprávy v SR,
člena Rady asociácie a člena kontrolnej komisie uskutočnené na sneme
dňa 16. – 17. marca 2006**

Podľa platných Stanov Asociácie prednostov úradov miestnej samosprávy v SR voľba členov rady a členov kontrolnej komisie patrí do výlučnej pôsobnosti snemu (§5).

1. TVORBA NÁVRHOV

1.1. Návrhy na kandidátov sa písomne podávajú a doporučujú členmi asociácie a radou asociácie spomedzi tých členov asociácie, ktorí sú navrhovateľmi uzrozumení s návrhom a súhlasia s ním.

1.2. Návrhy predkladá rada asociácie svojim uznesením a tiež členovia asociácie najneskôr počas rokovania pred konaním volieb.

1.3. Podľa počtu podaných návrhov sa vytvorí okruh kandidátov.

1.4. Okruh kandidátov sa uvedie na hlasovacích lístkoch podľa abecedného poradia priezviska kandidátov. Osobitný hlasovací lístok bude na člena rady asociácie a člena kontrolnej komisie. V prípade doplnenia hlasovacieho lístka kandidátmi na návrh členov asociácie počas rokovania snemu, abecedné poradie už predtým navrhnutých kandidátov sa nemení, a noví kandidáti sa dopisujú v poradí podaných návrhov.

1.5. Ten istý kandidát nemôže byť zároveň navrhnutý za člena rady asociácie a zároveň za člena kontrolnej komisie.

02)

2. SPôSOB HLASOVANIA

2.1. Voľby budú prebiehať tajným hlasovaním.

2.2. Každý člen asociácie obdrží 2 hlasovacie lístky. Na hlasovacom lístku pre voľbu člena rady asociácie udelí hlas najviac jednému kandidátovi a pre voľbu za člena kontrolnej komisie udelí hlas najviac jednému kandidátovi. Hlas udeľuje zakrúžkovaním poradového čísla pred menom kandidáta. Na inak upravené, preškrtnuté a dopísané hlasovacie lístky sa prihliada ako neplatné.

3. VYHODNOTENIE VÝSLEDKOV VOLIEB

3.1. Po uplynutí termínu na odovzdanie hlasovacích lístkov, volebná komisia zistí počet odovzdaných, počet platných a neplatných hlasovacích lístkov a počet získaných hlasov jednotlivých kandidátov.

3.2. Za člena rady asociácie bude zvolený 1 kandidát, ktorí získal najväčší počet platných hlasov a za člena kontrolnej komisie bude zvolený 1 kandidát, ktorý získal najväčší počet hlasov na hlasovacích lístkoch pre voľbu za člena kontrolnej komisie.

4. Prípadné ďalšie podrobnosti postupu volieb určí snem podľa požiadaviek konkrétnej situácie osobitným uznesením.